Lav et referat af nedenstående tekst:

Tekst:
Aalborg-virksomheden Carsoe, der har specialiseret sig i udvikling og fremstilling af produktionsystemer til fødevareindustrien har torsdag offentliggjort selskabets største ordre nogensinde Det er Polar Seafood og Qajaq Trawl, der sammen har valgt Carsoe som leverandør til hele processystemet på to nye trawlere, der skal bygges på Freire-værftet i Vigo i Spanien. Trawlerne er planlagt til at være færdige i slutningen af 2018 og 2019 og bygges til at fiske i havet omkring Grønland og skulle gerne fange rejer. De to trawlere skal dog bygges, så de nemt kan indrettes til andre typer fiskeri. Ordren er på mere end 90 millioner kroner og bliver dermed den største nogensinde for virksomheden, der for et par år siden skiftede seks adresser i Pandrup ud med en i Aalborg - på 9000 kvadratmeter. - Det her er et resultat af de mange ansattes fortrinlige arbejde og kompetencer, der er blevet opbygget over årene, udtaler Mikkel Jacobsen, der er Carsoes administrerende direktør.

Referat:
En ordre på mere end 90 millioner kroner bliver den største i Carsoes historie.